Michelle Pfeiffer

Mišelė Pfaifer (, g. 1958 m. balandžio 29 d. Santa Ana, Kalifornija) – JAV aktorė.

 Biografija 
 left |thumb|140px|1985 m.
Mišelė gimė Santa Anoje, Ričardo ir Donos Džin Pfaiferių šeimoje. Ji turi vyresnį brolį Riką (g. 1955) ir jaunesnes seseris Dedi Pfaifer (kino ir televizijos aktorė) ir Lori (g. 1965 m.).

Po keleto metų jie persikėlė į Midway miestą, kur Mišelė 1975 m. baigė Fountain Valley High School mokyklą, įstojo į Golden West koledžą ir įsidarbino supermarkete. Baigusi trumpus kursus ji tapo teismo scenografiste, tačiau netrukus nusprendė tapti aktore.

1978 m. Pfaifer laimėjo „Miss Orange County“ grožio konkursą ir tais pačiais metais dalyvavo „Mis Kalifornija“ konkurse, kuriame užėmė 6 vietą. Būtent šių varžytuvių dėka jai pavyko rasti agentą, kuris organizavo pirmuosius bandymus televizijos ir kino filmų atrankose.

Pirmieji Pfaifer vaidmenys buvo serialuose „Fantasy Island“ ir „Delta House“. 1979 m. ji buvo viena iš pretendenčių populiariame seriale „Charlie‘s Angels“ pakeisti aktorę Kate Jackson, bet vaidmuo atiteko Shelley Hack.

1980-ųjų pradžioje ji vaidino kelete juostų, tačiau tai buvo nereikštingi, tiesiog gražių merginų vaidmenys. Norėdama tobulėti, Mišelė ėmė lankyti vaidybos kursus ir 1982 m. gavo pirmąjį pagrindinį vaidmenį muzikiniame filme „Briliantinas 2“. Kadangi pirmoji dalis su Olivia Newton-John ir John Travolta buvo sulaukusi didelės sėkmės, buvo tikimasi, kad ir jos tęsinys sulauks žiūrovų dėmesio. Filme Pfaifer pati atliko visas dainas, tačiau juosta buvo komerciškai visiškai nesėkminga. Nors jos pačios vaidyba buvo įvertinta gana palankiai, tačiau sąsajos su filmu užkirto galimybes gauti kitus vaidmenis, nes, anot agento, „jos niekas nenorėjo samdyti“.

1983 m., po keleto nesėkmingų bandymų gauti darbą, Pfaifer pagaliau nusišypsojo sėkmė. Režisierius Brian De Palma, kūriantis filmą „Žmogus su randu“, ieškojo aktorės pagrindiniams moters vaidmeniui. Juostos prodiuseris Martinas Bergmanas primygtinai šiam siūlė samdyti Pfaifer, ir nors De Palma, matęs „Briliantiną 2“, tam priešinosi, bet galiausiai buvo priverstas nusileisti. Elvyros Henkok, nuo narkotikų priklausomos pagrindinio herojaus (Al Pačino) meilužės vaidmuo, buvo sulaukė teigiamų atsiliepimų, o pats filmas tapo dideliu hitu.

Radus kelią į sėkmę, Pfaifer toliau sėkmingai rinkosi vaidmenis, o tokie filmai kaip „Sakalė“ (1985), „Į naktį“ (1985) ar „Sweet Liberty“ (1986) padėjo jai tobulėti kaip aktorei. 1987 m. pasirodė dar vienas didelio populiarumo sulaukęs filmas „Istviko raganos“ su Jack Nicholson, Cher ir Susan Sarandon.

1988 m. filmas „Ištekėjusi už mafijos“ po metų pelnė aktorei Auksinio gaublio nominaciją, pirmąją iš 6 iš eilės (1989-94 m.) Tai pačiais metais Pfaifer filmavosi su Mel Gibson ir Kurt Russell filme „Tequila Sunrise“ bei „Dangerous Liaisons“ su Glen Close ir John Malkovich. Už pastarąjį vaidmenį ji buvo nominuota Oskarui. Tai buvo sėkmingiausio karjeros etapo pradžia – ji keletą metų iš eilės buvo nominuojama visiems pagrindiniams kino industrijos apdovanojimams. 1989 m. ji dar spėjo debiutuoti teatro scenoje, Niujorko Šekspyro festivalyje vaidmeniu spektaklyje „Twelfth Night“ (jame taip pat vaidino Jeff Goldblum ir Mary Elizabeth Mastrantonio).
1990 m. Pfaifer atmetė pasiūlymą vaidinti filme „Graži moteris“ (šis atiteko Julia Roberts, kuri pelnė Oskaro nominaciją), tačiau pelnė Auksinio gaublio nominaciją už vaidmenį filme „The Russia House“. 1991 m. ji atsisakė vaidinti FTB agentę Klarisę Sterling filme „Avinėlių tylėjimas“ (Jodie Foster už jį gavo Oskarą), o 1992 m. – juostoje „Esminis instinktas“, atnešusioje šlovę ir pripažinimą Sharon Stone . Dar vienas filmas, kurime ji atsisakė vaidinti, buvo veiksmo juosta „Telma ir Luiza“ (vaidmuo atiteko 12 metų vyresnei Susan Sarandon). Nepaisant tokių garsių pavadinimų, 1993 m. aktorė vėl buvo nominuota Oskarui už filmą „Love Field“.

1992 m. Pfaifer pasirodė juostoje „Betmeno sugrįžimas“, kuriame atliko blogietės Moters-katės vaidmenį, o 1993 m. – Martin Scorsese filme „Nekaltybės amžius“ su Daniel Day-Lewis ir Winona Ryder. Po metų ji su Jack Nicholson pasirodė siaubo filme „Vilkas“, tačiau vaidmuo ir pats filmas sulaukė nevienareikšmių atsiliepimų. Kiti žymesni to laikotarpio vaidmenys – filmuose „Pavojingos mintys“ (1995 m.), „Vieną gražią dieną“ (1996 m.), „Tūkstantis akrų“ (1997 m.), „Vasarvydžio nakties spanas“ (1999 m.) ir „Mūsų istorija“ (1999 m.). 1996 m. ji buvo pagrindinė pretendentė Evos Peron vaidmeniui muzikinėje dramoje „Evita“ ir ilgą laikė lankė dainavimo kursus, tačiau pasikeitus režisieriui (pradžioje tai turėjo būti Oliver Stone) šis atiteko Madonnai.

Vaidmuo filme „The Deep End of the Ocean“ garantavo aktorei patekimą į simbolinį „12 milijonų dolerių klubą“, į kurį „priimami“ tokio dydžio sumas už vaidmenį gavę aktoriai.

2002 m. po filmo „Baltasis oleandras“ Pfaifer padarė 3 metų pertrauką, kurios metu daugiau dėmesio skyrė šeimai, vaikams ir ilsėjosi nuo žiniasklaidos dėmesio. Į ekranus ji grįžo 2007 m. filmais „Plaukų lakas“ ir „Žvaigždžių dulkės“. Tais pačiais metais Holivudo žvaigždžių alėjoje buvo atidengta jos vardo žvaigždė.Michelle Pfeiffer Biography at IMDb.com

2009 m. ji pasirodė juostoje „Cheri“, nominuotoje Auksiniam lokiui Berlyno kino festivalyje.

Po dar vienos ilgesnės pertraukos, 2011 m. ji nusifilmavo režisieriaus Garry Marshall romantinėje juostoje „Naujųjų metų išvakarės“. 2013 m. ji suvaidino Robert De Niro personažo žmoną režisieriaus Luc Besson komedijoje „Šeima“.

 Asmeninis gyvenimas 
 right |thumb|140px|Su vyru David E. Kelley
Besimokydama aktorystės Los Andžele, Pfaifer susipažino su pora, sudominusia ja metafizika ir vegetarizmu. Jų dėka Mišelė nustojo vartoti alkoholį, rūkyti ir vartoti narkotikus, tačiau tuo pačiu pora pradėjo griežtai kontroliuoti jos pinigus ir šiais naudotis. Miltono Katselas vaidybos paskaitose ji susipažino su aktoriumi Peter Horton, su kuriuo pradėjo susitikinėti ir tik jo dėka sugebėjo išsivaduoti iš poros įtakos.

1981 m. ji susituokė su Hortonu, o jų medaus mėnesio metu aktorė sužinojo gavusi vaidmenį filme „Briliantinas 2“. Hortonas režisavo keletą serialų, kurių epizoduose vaidino žmona. 1988 m. jie pradėjo gyventi atskirai, o po 2 metų oficialiai išsiskyrė.

Vėliau Pfaifer 3 metus susitikinėjo su prodiuseriu ir aktoriumi FIsheriu Stevensu, su kuriuo susipažino kuriant spektaklį „Twelfth Night“.

1993 m. sausį „aklo pasimatymo“ metu ji susipažino su scenaristu ir prodiuseriu David E. Kelley, su kuriuo netrukus pradėjo susitikinėti ir lapkričio mėnesį susituokė.

Dar iki vestuvių Mišelė buvo pradėjusi lankyti įvaikinimo kursus. 1993 m. kovo mėnesį ji įvaikino naujagimę mergaitę Claudia Rose. 1994 m. rugpjūtį ji susilaukė sūnaus John Henry.

 Filmografija ir apdovanojimai 
 Metai PavadinimasLietuviškas pavadinimas VaidmuoPastabos 1980 The Hollywood Knights Holivudo riteriai Suzie Q 1980 Falling in Love Again Vėl įsimylėję Sue Wellington 1981 Charlie Chan and the Curse of the Dragon Queen Čarlis Čanas ir Drakonų karalienės byla Cordelia Farenington 1982 Grease 2 Briliantinas Stephanie Zinone 1983 Scarface Žmogus su randu Elvira Hancock 1985 Into the NightĮ naktį Diana 1985 Ladyhawke Sakalė Isabeau d’Anjou 1986 Sweet Liberty Faith Healy 1987 The Witches of Eastwick Istviko raganos Sukie Ridgemont 1987 Amazon Women on the Moon Amazonės Mėnulyje Brenda Landers 1988 Married to the Mob Ištekėjusi už mafijos Angela de Marco 1988 Tequila Sunrise Tequila Sunrise Jo Ann Vallenari 1988 Dangerous Liaisons Pavojingi ryšiai Madame Marie de TourvelNominacijos BAFTA – geriausia antrojo plano aktorėOskaras – geriausia antrojo plano aktorėChicago Film Critics Association Award – geriausia antrojo plano aktorėNational Society of Film Critics Award – geriausia antrojo plano aktorė 1989The Fabulous Baker Boys Susie Diamond Apdovanojimai Auksinis gaublys – geriausia aktorė Chicago Film Critics Association Award – geriausia aktorėLos Angeles Film Critics Association Award – geriausia aktorėNational Board of Review Award – geriausia aktorėNational Society of Film Critics Award – geriausia aktorėNew York Film Critics Circle Award – geriausia aktorėNominacijos Oskaras – geriausia aktorėBAFTA – geriausia aktorėAmerican Comedy Awards – juokingiausia aktorė 1990 The Russia House Rusų namas Katya Orlova NominacijosAuksinis gaublys – geriausia aktorė 1991 Frankie and Johnny Frenkė ir Džonis Frankie NominacijosAuksinis gaublys – geriausia aktorė 1992 Batman Returns Betmeno sugrįžimas Selina Kyle/Catwoman NominacijosMTV kino apdovanojimai – geidžiamiausia aktorė MTV kino apdovanojimai – geriausias bučinys 1992 Love Field Lurene HallettApdovanojimaiSilver Bear – geriausia aktorėNominacijosOskaras – geriausia aktorėAuksinis gaublys – geriausia aktorėNew York Film Critics Circle Award – geriausia aktorė 1993 The Age of Innocence Nekaltybės amžius Countess Ellen Olenska Apdovanojimai Venecijos kino festivalis – Elvira Notari prizasNominacijosAuksinis gaublys – geriausia aktorėDallas-Fort Worth Film Critics Association Award – geriausia aktorėDavid di Donatello – geriausia užsienio aktorė 1994 Wolf Vilkas Laura AldenNominacijosSaturno apdovanojimas – geriausia aktorė 1995 Dangerous Minds Pavojingos mintys LouAnne Johnson ApdovanojimaiBlockbuster Entertainment Award – geriausia aktorėNominacijos MTV kino apdovanojimai – geriausias pasirodymas MTV kino apdovanojimai – geidžiamiusia aktorė 1996 Up Close & Personal Sally 'Tally' Atwater 1996 To Gillian on Her 37th Birthday Gillian Lewis 1996 One Fine Day Vieną dieną Melanie Parker ApdovanojimaiBlockbuster Entertainment Award – geriausia aktorė Nominacijos Nickelodeon Kids' Choice Awards – mėgstamiausia aktorė 1997 A Thousand Acres Tūkstantis akrų Rose Cook Lewis Apdovanojimai Verona Love Screens Film Festival Award – geriausia aktorė (kartu su Jessica Lange ir Jennifer Jason Leigh) 1998 The Prince of Egypt Egipto princas Zipporah balsas 1999 The Deep End of the Ocean Beth Cappadora 1999 A Midsummer Night’s Dream Vasarvydžio nakties sapnas Titania 1999 The Story of Us Mūsų istorija Katie Jordan 2000 What Lies Beneath Claire Spencer ApdovanojimaiBlockbuster Entertainment Award – geriausia aktorėNominacijosSaturno apdovanojimas – geriausia aktorė 2001 I Am Sam Aš esu Semas Rita Harrison Williams 2002 White Oleander Baltasis oleandras Ingrid Magnussen Apdovanojimai Kansas City Film Critics Circle Award – geriausia antrojo plano aktorėSan Diego Film Critics Society Award – geriausia antrojo plano aktorėNominacijos Ekrano aktorių gildijos apdovanojimas – geriausia antrojo plano aktorėWashington D.C. Area Film Critics Association Award – geriausia antrojo plano aktorė 2003 Sinbad: Legend of the Seven Seas Sindbadas: Septynių jūrų legenda Eris balsas 2007 Stardust Žvaigždžių dulkėsLamia NominacijosSaturno apdovanojimas – geriausia antrojo plano aktorė 2007HairsprayPlaukų lakas Velma Von Tussle Apdovanojimai Broadcast Film Critics Association Award – geriausias vaidmuoHollywood Film Festival Award – aktorių kolektyvasPalm Springs International Film Festival Award – aktorių kolektyvasNominacijosEkrano aktorių gildijos apdovanojimas – geriausias vaidmuo 2007 I Could Never Be Your Woman Aš niekada nebūsiu tavo Rosie 2009 Personal Effects Asmeniniai efektai Linda 2009 Chéri Lea de Lonval 2011 New Year’s Eve Naujųjų metų išvakarės Ingrid 2012 Dark Shadows Tamsūs šešėliai Elizabeth Collins Stoddard 2012 People Like Us Žmonės kaip mes Lillian 2013 The Family Šeima Maggie Blake

 Kiti įvertinimai 
 Žurnalo „Empire“ „The Top 100 Movie Stars of All Time“ 39 vieta (1997 m.)
 „Empire“ „100 Sexiest Stars in Film History“ 3 vieta (1995 m.)
 „Empire“ „50 Greatest Actress of Her Time“ 13 vieta (2004 m.)
 „Empire“ „69 Sexiest Movie Characters of All Time“ (Moteris-katė iš „Betmeno sugrįžimas“) 3 vieta
 Žurnalo „Biography“ skaitytojų išrinkta gražiausia 1990-ųjų moterimi

 Šaltiniai 

 Nuorodos 

 IMDb profilis

Kategorija:JAV aktoriai